Εσωτερικός έλεγχος της εφαρμογής των κατευθυντήριων οδηγιών της ΕΜΓΕ (οδηγία Νο 58) για την παρακολούθηση του Εμβρυικού Καρδιακού Ρυθμού (ΕΚΡ) κατά τον τοκετό, σε δευτεροβάθμιο γενικό νοσοκομείο
Creators: name: Κουκούλη, Βασιλική Ερμιόνη Παναγιώτη
Publisher: name: Aristotle University of Thessaloniki
Year: 2024
Subjects: καρδιοτοκογραφία
εμβρυική οξυγόνωση
φυσιολογικό
cardiotocography
fetal oxygenation
normal

description: Εισαγωγή: Η καρδιοτοκογραφία είναι ο πιο ευαίσθητος μη επεμβατικός προγεννητικός προγνωστικός παράγοντας της εμβρυικής οξέωσης. Η εφαρμογή της είναι εξαιρετικά σημαντική σήμερα για την ανίχνευση της εμβρυϊκής υποξίας, η οποία αυξάνει τον κίνδυνο της νεογνικής θνησιμότητας και των ανεπιθύμητων νευρολογικών διαταραχών. Ωστόσο, η επιτυχία της καρδιοτοκογραφίας εξαρτάται σε μεγάλο βαθμό από την ερμηνεία των αποτελεσμάτων, και ως εκ τούτου, απαιτείται σε βάθος πρακτική γνώση, εμπειρία και πιστή τήρηση των σχετικών οδηγιών. Σκοπός: Βασικός σκοπός της παρούσας έρευνας αποτελεί ο εσωτερικός έλεγχος της εφαρμογής των κατευθυντήριων οδηγιών της ΕΜΓΕ (οδηγία ν. 58) για την παρακολούθηση του εμβρυϊκού καρδιακού ρυθμού κατά τον τοκετό. Μεθοδολογία:Η μελέτη διενεργήθηκε στο Δευτεροβάθμιο Γενικό Νοσοκομείο Άργους, Νοσηλευτική Μονάδα Άργους υπό την εποπτεία της Γ΄ Μαιευτικής Γυναικολογικής Κλινικής, ΑΠΘ, και το δείγμα της παρούσας έρευνας αποτελούταν από 100 περιπτώσεις γεννήσεων των οποίων τα δεδομένα συγκεντρώθηκαν από το Νοέμβριο του 2022 έως και τον Αύγουστο του 2023. Η στατιστική ανάλυση διεξήχθη με τη χρήση του στατιστικού προγράμματος SPSSv23. Αποτελέσματα: Όσον αφορά την αξιολόγηση του καρδιοτοκογραφήματος, ακολουθήθηκε πλήρως η οδηγία 58 της ΕΜΓΕ βάσει της ταξινόμησης των ευρημάτων σε φυσιολογικά, μη καθησυχαστικά και παθολογικά και σχεδόν όλες οι περιπτώσεις αντιστοιχούσαν σε φυσιολογικά ευρήματα, ενώ μόνο στο 2% των περιπτώσεων τα αποτελέσματα κρίθηκαν ως μη καθησυχαστικά. Στατιστικά σημαντική σχέση παρατηρήθηκε μεταξύ των αποτελεσμάτων του καρδιοτοκογραφήματος και της βαθμολογίας Apgar στο 1ο λεπτό της γέννησης των νεογνών, με τις περιπτώσεις στις οποίες τα ευρήματα του καρδιοτοκογραφήματος ήταν φυσιολογικά να παρουσιάζουν σημαντικά υψηλότερη μέση βαθμολογία Apgar σε σύγκριση με τις περιπτώσεις που τα ευρήματα ήταν μη καθησυχαστικά, οι οποίες αντιστοιχήθηκαν σε χαμηλότερη μέση βαθμολογία Apgar. Συζήτηση – Συμπεράσματα: Συνολικά, φαίνεται πως εφαρμόστηκαν οι κατευθυντήριες οδηγίες της ΕΜΓΕ για την παρακολούθηση του εμβρυϊκού καρδιακού ρυθμού κατά τον τοκετό, βάσει των οποίων εντοπίστηκαν 97 φυσιολογικά καρδιοτοκογραφήματα και 2 μη καθησυχαστικά ευρήματα καρδιοτοκογραφίας αξίζει να σημειωθεί ότι σε μία γυναίκα δεν έγινε καρδιοκογράφημα λόγω οξύ τοκετού. Τα ευρήματα της καρδιοτοκογραφίας συνδέθηκαν σημαντικά με τον τρόπο τοκετού και τη βαθμολογία Apgar κατά το 1ο λεπτό μετά τη γέννηση.
description: Introduction: Cardiotocography is the most sensitive non-invasive prenatal predictor of fetal acidosis.The application of this procedure is extremely important as to detect fetal hypoxia, which increases the risk of neonatal mortality and adverse neurological outcomes. However, the successfull apliance of cardiotocography largely depends on the interpretation of the results. Therefore, practical knowledge, clinical experience and adherence to the relevant guidelines are required. Objective: The main aim of this research is the internal control of the implementation of the guidelines of the Hellenic Obstetrics and Gynecology Society HSOG (Guideline No. 58) for the monitoring of the fetal heart rate during childbirth. Methods: The study was conducted at the Secondary General Hospital of Argos, Nursing Unit of Argos under the supervision of the 3rd Obstetrics and Gynecology Clinic, AUTH, and the sample of the present research consisted of 100 cases of births whose data were collected from November 2022 until August 2023. Statistical analysis was performed using the SPSSv23 statistical program. Results: Regarding the evaluation of the cardiotocography, the guideline 58 of the HSOG was fully followed and based on the classification of the findings into normal, non-reassuring and pathological, and almost all cases corresponded to normal findings, while only in 2% of the cases, the results were judged to be non-reassuring. A statistically significant relationship was observed between cardiotocography results and the Apgar score at 1 minute of birth of the neonates, with cases where the cardiotocography findings were normal having a significantly higher mean Apgar Score compared to cases where the findings were discouraging, which were associated with a lower mean Apgar Score. Discussion - Conclusions: Overall, it seems that the HSOG guidelines for fetal heart rate monitoring during labor were applied, based on which, 97 normal cardiotocography scans and 2 non-reassuring cardiotocography findings were identified. The findings of cardiotocography were significantly associated with the mode of delivery, and with Apgar Score during the 1st minute after birth